1498

1498 గ్రెగోరియన్‌ కాలెండరు యొక్క మామూలు సంవత్సరము.

సంఘటనలు 

 ఫిబ్రవరి: పోర్చుగీసు అన్వేషకుడు వాస్కో డా గామా మాలింది (ఆధునిక కాలపు కెన్యా) చేరుకున్నాడు .
 మార్చి 2: వాస్కో డా గామా ఆగ్నేయ ఆఫ్రికాలోని క్వెలిమనే, మొజాంబిక్లను సందర్శించారు.
 మే
 జాన్ కాబోట్ బ్రిస్టల్‌ను యాత్రకు బయలుదేరాడు. మళ్ళీ కనబడలేడు.
 ఇంగ్లీష్ మర్చంట్ అడ్వెంచర్లకు నెదర్లాండ్స్‌తో వాణిజ్య గుత్తాధిపత్యం లభిస్తుంది.
 మే 20: పోర్చుగీస్ నావిగేటర్ వాస్కో డా గామా భారతదేశంలోని కాలికట్ (ఆధునిక కోజికోడ్ ) చేరుకున్నాడు. ఆఫ్రికా చుట్టూ ప్రయాణించి అక్కడికి చేరుకున్న మొదటి యూరోపియన్ అయ్యాడు. తద్వారా భారతదేశానికి సముద్ర మార్గాన్ని కనుగొన్నాడు. తనకు అనువాదకుడిగా పనిచెయ్యగల అరబ్ వ్యాపారిని స్థానికంగా కనుగొన్నాడు
 మే 23: పోప్‌ను విమర్శించినందుకు ఫ్లోరెన్స్ పాలకుడు గిరోలామో సావోనరోలాను ఉరితీశారు.
 జూన్: రిపబ్లిక్ ఆఫ్ ఫ్లోరెన్స్ యొక్క రెండవ ఛాన్సలర్‌గా నికోలో మాకియవెల్లిని గ్రేట్ కౌన్సిల్ ఎన్నుకుంది.
 జూలై 31: పశ్చిమ అర్ధగోళానికి తన మూడవ సముద్రయానంలో, క్రిస్టోఫర్ కొలంబస్ ట్రినిడాడ్ ద్వీపాన్ని సందర్శించిన మొదటి యూరోపియన్ అయ్యాడు.
 ఆగస్టు 1: కొలంబస్ ఒరినోకో నది ముఖద్వారాన్ని కనుగొన్నాడు.
 ఆగస్టు 4 – 12: కొలంబస్‌కు గల్ఫ్ ఆఫ్ పారియా కనబడింది. 
 శాంటా మారియా డెల్లే గ్రాజీ (మిలన్) యొక్క రిఫెక్టరీ గోడపై లియోనార్డో డా విన్సీ ది లాస్ట్ సప్పర్ చిత్రలేఖనాన్ని పూర్తి చేసాడు.
 పూర్ణానంద సదాశివేంద్ర సరస్వతి తరువాత వ్యాసాచల మహాదేవేంద్ర సరస్వతి కంచి కామకోటి పీఠాధిపతి అయ్యాడు 
 శ్రీకృష్ణ దేవరాయలు తిరుమల దేవిని పెళ్ళి చేసుకున్నాడు.

జననాలు 

 ఇస్మాయిల్ ఆదిల్‌షా, బీజాపూరు (1510 నుండి 1534 వరకు) సుల్తాను. (మ.1534) 
 రాజా భర్మల్, అంబర్ (ప్రస్తుత రాజస్థాను రాష్ట్రంలోని జైపూరు) రాజు. అతడికి బీహారీ మాలు, భగ్మలు బీహారు మాలు అనే పేర్లు కూడా ఉన్నాయి. తన కుమార్తె హర్కా భాయి (జోధాబాయి) ని అక్బరుకు ఇచ్చి పెళ్ళి చేసాడు. (మ.1574)
 మీరాబాయి,  హిందూ ఆధ్యాత్మిక కవయిత్రి, గాయకురాలు, శ్రీకృష్ణుని భక్తురాలు. (మ. 1546 / 1547)

మరణాలు 

 పూర్ణానంద సదాశివేంద్ర సరస్వతి, కంచి కామకోటి పీఠాధిపతి (జ. 1417)

పురస్కారాలు

మూలాలు 

1490లు